b'\n_START_ARTICLE_\nJaponi\xc5\xa1ka arbatos ceremonija\n_START_SECTION_\nIstorija\n_START_PARAGRAPH_\nJapon\xc5\xb3 kalba arbata vadinama \xc4\x8dianod\xc5\xbeiu (\xe8\x8c\xb6\xe3\x81\xae\xe6\xb9\xaf chanoju) arba sado, \xc4\x8diado (\xe8\x8c\xb6\xe9\x81\x93), o jos paruo\xc5\xa1imo menas vadinamas (o)Temae([\xe3\x81\x8a]\xe6\x89\x8b\xe5\x89\x8d; [\xe3\x81\x8a]\xe7\x82\xb9\xe5\x89\x8d).  Da\xc5\xbeniausiai arbatos ceremonijoje yra naudojama arbatos lap\xc5\xb3, sen\xc4\x8dia arbata, japoni\xc5\xa1kai dar \xc5\xbeinoma kaip sen\xc4\x8diado (\xe7\x85\x8e\xe8\x8c\xb6\xe9\x81\x93 senchado) nei \xc4\x8dianod\xc5\xbeiu ar \xc4\x8diado._NEWLINE_Arbatos g\xc4\x97rimo ceremonijos susib\xc5\xabrimai yra klasifikuojami \xc4\xaf neformalius \xe2\x80\x93 \xc4\x8diakai (\xe8\x8c\xb6\xe4\xbc\x9a chakai) ir formalius \xe2\x80\x93 \xc4\x8diad\xc5\xbei (\xe8\x8c\xb6\xe4\xba\x8b chaji). \xc4\x8ciakai ceremonij\xc4\x85 sudaro \xc5\xa1iek tiek paprastesn\xc4\x97 svetingumo ceremonija su saldumynais, plon\xc4\x85ja arbata ir da\xc5\xbeniausiai lengvu patiekalu. \xc4\x8ciad\xc5\xbei yra daug oficialesnis, formalesnis susib\xc5\xabrimas, da\xc5\xbeniausiai susidedantis i\xc5\xa1 pilno kaiseki, saldumyn\xc5\xb3, storosios ir plonosios arbat\xc5\xb3. \xc4\x8ciad\xc5\xbei ceremonija gali trukti net iki 4 valand\xc5\xb3._NEWLINE_Pirmasis u\xc5\xbefiksuotas \xc4\xafrodymas apie arbatos atsiradim\xc4\x85 Japonijoje yra datuojamas IXa., kai budizmo vienuolis Ei\xc4\x8diu (\xe6\xb0\xb8\xe5\xbf\xa0) gr\xc4\xaf\xc5\xbeo i\xc5\xa1 misijos Kinijoje. Nihon Koki \xc4\xafra\xc5\xa1e teigiama, jog Ei\xc4\x8diu asmeni\xc5\xa1kai ruo\xc5\xa1\xc4\x97 sen\xc4\x8dia arbat\xc4\x85 imperatoriui Sagai, kai jis lank\xc4\x97si Karasaki (\xc5\xa0igos perfekt\xc5\xabroje) 815m. Tuo laikotarpiu arbat\xc4\x85 gal\xc4\x97jo ruo\xc5\xa1ti tik kilmingieji. Po \xc5\xa1io imperatoriaus vizito, 816m. jo \xc4\xafsakymu buvo prad\xc4\x97tos kurti arbatos plantacijos Kinki regione, ta\xc4\x8diau to neu\xc5\xbeteko, jog Japonijoje prigyt\xc5\xb3 arbatos g\xc4\x97rimo paprotys ir \xc5\xa1i tradicija i\xc5\xa1bl\xc4\x97so._NEWLINE_Pasak legendos, Kinijoje arbata buvo \xc5\xbeinoma daugiau nei t\xc5\xabkstant\xc4\xaf met\xc5\xb3. Populiariausia arbata Ei\xc4\x8diu laikotarpiu buvo \xe2\x80\x9epyrago arbata\xe2\x80\x9d arba \xe2\x80\x9eplyt\xc5\xb3 arbata\xe2\x80\x9c (\xe5\x9b\xa3\xe8\x8c\xb6 dangcha)  \xe2\x80\x93 tai tokia arbata, kuri yra suspausta \xc4\xaf toki\xc4\x85 pa\xc4\x8di\xc4\x85 form\xc4\x85 kaip ir Pu-erh, papildyta \xc4\xafvairiomis \xc5\xbeolel\xc4\x97mis, vaisiais, uogomis, skoniais._NEWLINE_Pagrindin\xc4\x97 arbatos g\xc4\x97rimo paskirtis buvo medicinin\xc4\x97s reik\xc5\xa1m\xc4\x97s, o tik v\xc4\x97liau prad\xc4\x97ta gerti d\xc4\x97l malonumo. IXa. prad\xc5\xbeioje, kin\xc5\xb3 autorius Lu Ju (Lu Yu) para\xc5\xa1\xc4\x97 \xe2\x80\x9eArbatos klasikos\xe2\x80\x9c traktat\xc4\x85, kuriame apra\xc5\xa1\xc4\x97 ne tik arbatos paruo\xc5\xa1im\xc4\x85, bet ir auginim\xc4\x85. Visas \xc5\xa1io autoriaus gyvenimas stipriai r\xc4\x97m\xc4\x97si budizmo ideologijomis, ypa\xc4\x8d Dzen-\xc4\x8can mokyklos mokymu. Traktate i\xc5\xa1d\xc4\x97stytos id\xc4\x97jos tur\xc4\x97jo didel\xc4\x97s \xc4\xaftakos tolimesnei Japoni\xc5\xa1kosios arbatos ceremonijos pl\xc4\x97trai. _NEWLINE_Ma\xc5\xbedaug XIIa. Japonij\xc4\x85 pasiek\xc4\x97 naujas arbatos ruo\xc5\xa1imo paprotys, vadinamas \xe2\x80\x9eten\xc4\x8dia\xe2\x80\x9c (\xe7\x82\xb9\xe8\x8c\xb6 tencha). \xc5\xa0iuo metodu milteli\xc5\xb3 pagrindo mat\xc4\x8dia arbata \xc4\xafdedama \xc4\xaf duben\xc4\xaf, \xc4\xafpilama kar\xc5\xa1to vandens ir \xc5\xa1i mas\xc4\x97 yra gerai i\xc5\xa1mai\xc5\xa1oma. \xc5\xa0\xc4\xaf metod\xc4\x85 pristat\xc4\x97 i\xc5\xa1 Kinijos \xc4\xaf Japonij\xc4\x85 gr\xc4\xaf\xc5\xbe\xc4\x99s vienuolis Eisai. Kartu su savimi jis atve\xc5\xbe\xc4\x97 ir arbatmed\xc5\xbeio s\xc4\x97kl\xc5\xb3. I\xc5\xa1 \xc5\xa1ios r\xc5\xab\xc5\xa1ies arbatmed\xc5\xbeio pagaminta arbata buvo laikoma pa\xc4\x8dios auk\xc5\xa1\xc4\x8diausios kokyb\xc4\x97s arbata Japonijoje._NEWLINE_Murata D\xc5\xbeiuko (Murata Juko) yra \xc5\xbeinomas kaip vienas i\xc5\xa1 anks\xc4\x8diausi\xc5\xb3 \xc4\x8dianoju arbatos ceremonijos \xc4\xafk\xc5\xabr\xc4\x97j\xc5\xb3. Jo mokytojas buvo vienuolis Ikkdju (Ikkyu), kuris atgaivino Dzen budizm\xc4\x85 XVa. ir yra manoma, jog tai tur\xc4\x97jo labai didel\xc4\x97s \xc4\xaftakos Murata D\xc5\xbeiuko \xc4\x8dianod\xc5\xbeiu ceremonijos k\xc5\xabrime._NEWLINE_XVIa. arbatos g\xc4\x97rimas paplito visuose socialiniuose Japonijos sluoksniuose. Sen no Rikju (Sen no Rikyu) ir jo veikalas \xe2\x80\x9ePiet\xc5\xb3 \xc4\xafra\xc5\xa1as\xe2\x80\x9c yra bene \xc5\xbeinomiausi ir gerbiamiausi istoriniai \xc4\xafra\xc5\xa1ai arbatos ceremonijos istorijoje. Jis sek\xc4\x97 savo mokytojo Takeno D\xc5\xbeio (Takeno Joo) i\xc4\x8di-go i\xc4\x8di-e (ichi-go ichi-e) filosofin\xc4\x97mis id\xc4\x97jomis, jog kiekvienas objektas turi b\xc5\xabti tausojamas, kadangi jis niekada negali b\xc5\xabti pakartotas ar nukopijuotas. Sekant jo mokymu buvo kuriama architekt\xc5\xabros, sod\xc5\xb3, menostiliai, taip pat kuriamas arbatos menas. Pagrindiniai principai, kuriuos jis i\xc5\xa1k\xc4\x97l\xc4\x97 yra harmonija \xe2\x80\x93 va (\xe5\x92\x8c wa), pagarba \xe2\x80\x93 kei (\xe6\x95\xac), grynumas \xe2\x80\x93 sei (\xe6\xb8\x85), ramyb\xc4\x97 \xe2\x80\x93 d\xc5\xbeiaku (\xe5\xaf\x82 jaku).\n_START_SECTION_\nVietos\n_START_PARAGRAPH_\nNors tikslingai pastatytas, tatami kilimu padengtas kambarys yra laikomas idealia vieta arbatos ceremonijai rengti, j\xc4\x85 galima i\xc5\xa1kelti visur, kur priiman\xc4\x8diajam asmeniui pakanka vietos atlikti reikiamus veiksmus sve\xc4\x8di\xc5\xb3 akivaizdoje. Pavyzd\xc5\xbeiui, arbatos ceremonija gali b\xc5\xabti i\xc5\xa1kelta net ir i\xc5\xa1kylos lauke principu. Jis dar kitaip yra \xc5\xbeinomas kaip nodate (\xe9\x87\x8e\xe7\x82\xb9)._NEWLINE_Specialiai \xc4\xafrengtas kambarys skirtas vabi (wabi) arbatos ceremonijai rengti yra vadinamas \xc4\x8dia\xc5\xa1itsu (chashitsu). Da\xc5\xbeniausiai jis yra 4,5 tatami kilimo dyd\xc5\xbeio, turi \xc5\xbeemas lubas, grindyse \xc4\xafrengt\xc4\x85 \xc5\xbeidin\xc4\xaf, special\xc4\x85 ni\xc5\xa1\xc4\x85 ritiniams ar kitiems dekoratyviniams daiktams, du skirtingus \xc4\xaf\xc4\x97jimus \xe2\x80\x93 sve\xc4\x8diams ir ceremonijos \xc5\xa1eimininkui. Taip pat jis tur\xc4\x97t\xc5\xb3 tur\xc4\x97ti speciali\xc4\x85 pasiruo\xc5\xa1imo zon\xc4\x85 vadinam\xc4\x85 midzuja (mizuya). 4,5 tatami kilimo kambariai laikomi standartiniais, ta\xc4\x8diau jie gali b\xc5\xabti tiek didesni, tiek ma\xc5\xbeesni. Pats pastatas ir dekoracijos yra vabi stiliaus - paprastos, nepuo\xc5\xa1nios, \xc5\xa1iek tiek grubios. \xc4\x8cia\xc5\xa1itsu taip pat gali b\xc5\xabti ir laisvai pastatomuose pastatuose \xe2\x80\x93 arbatos nameliuose. Kiekviename i\xc5\xa1 j\xc5\xb3 gali b\xc5\xabti skirting\xc5\xb3 dekoracij\xc5\xb3, dyd\xc5\xbeio ir stili\xc5\xb3 arbatos kambariai bei kiti patogumai, o nameliai gali b\xc5\xabti apsupti arbatos sod\xc5\xb3, vadinam\xc5\xb3 arod\xc5\xbei (aroji).\n_START_SECTION_\nStoroji ir plonoji arbatos\n_START_PARAGRAPH_\nYra du pagrindiniai mat\xc4\x8dia arbatos ceremonijos b\xc5\xabdai: storasis arba koi\xc4\x8dia (\xe6\xbf\x83\xe8\x8c\xb6 koicha) ir plonasis arba usu\xc4\x8dia (\xe8\x96\x84\xe8\x8c\xb6 usucha). Auk\xc5\xa1\xc4\x8diausios kokyb\xc4\x97s arbatos lapeliai yra naudojami ruo\xc5\xa1iant koi\xc4\x8dia. Istori\xc5\xa1kai, arbatos lapeliai, kurie buvo naudojami kaip koi\xc4\x8dia arbatos pakavimo med\xc5\xbeiaga b\xc5\xabdavo paliekami arbatos d\xc4\x97\xc5\xbeut\xc4\x97je, vadinamoje \xc4\x8diatsubo (\xe8\x8c\xb6\xe5\xa3\xba chatsubo), o v\xc4\x97liau i\xc5\xa1 j\xc5\xb3 ruo\xc5\xa1iama plonoji arbata. Pirmieji istoriniai \xc5\xa1altiniai apie arbatos ceremonij\xc4\x85, kurioje b\xc5\xabt\xc5\xb3 i\xc5\xa1skirti koi\xc4\x8dia ir usu\xc4\x8dia arbatos ruo\xc5\xa1imo metodai minimi Tenmon eroje (1532-55), ta\xc4\x8diau pirmasis koi\xc4\x8dia termino u\xc5\xbera\xc5\xa1ymas yra aptiktas tik 1575m._NEWLINE_Kaip nurodoma terminuose, koi\xc4\x8dia paruo\xc5\xa1imui reikia stambaus malimo mat\xc4\x8dia arbatos ir tris kartus ma\xc5\xbeiau kar\xc5\xa1to vandens nei ruo\xc5\xa1iant usu\xc4\x8dia. Tam, kad b\xc5\xabt\xc5\xb3 paruo\xc5\xa1ta usu\xc4\x8dia, mat\xc4\x8dia ir kar\xc5\xa1tas vanduo yra plakami naudojant speciali\xc4\x85 arbatos \xc5\xa1luotel\xc4\x99, vadinama \xc4\x8diasen (\xe8\x8c\xb6\xe7\xad\x85 chasen), o ruo\xc5\xa1iant koi\xc4\x8dia arbatos milteliai yra gerai sumai\xc5\xa1omi su vandeniu taip pat naudojant \xc4\x8diasen._NEWLINE_Plonoji arbata yra pateikiama kiekvienam sve\xc4\x8diui \xc4\xaf atskirus duben\xc4\x97lius, kai tuo tarpu gerdami stor\xc4\x85j\xc4\x85 arbat\xc4\x85 visi sve\xc4\x8diai naudojasi tuo pa\xc4\x8diu. \xc5\xa0is duben\xc4\x97lio dalinimosi stilius geriant koi\xc4\x8dia pirm\xc4\x85 kart\xc4\x85 buvo aptiktas 1586m. istoriniuose dokumentuose. Manoma, jog \xc5\xa1is metodas buvo i\xc5\xa1rastas Sen no Rikju (Sen no Rikyu)._NEWLINE_Pati svarbiausia \xc4\x8diad\xc5\xbei ceremonijos dalis yra ta, jog i\xc5\xa1 prad\xc5\xbei\xc5\xb3 yra ruo\xc5\xa1iama koi\xc4\x8dia, o tik v\xc4\x97liau yra geriama usu\xc4\x8dia. \xc4\x8ciakai susitikime da\xc5\xbeniausiai b\xc5\xabna tik pasiruo\xc5\xa1imas arbatos ceremonijai ir plonosios arbatos g\xc4\x97rimas, m\xc4\x97gaujantis saldumynais, reprezentuojantis labiau atpalaiduojan\xc4\x8di\xc4\x85, paskutin\xc4\x99 m\xc4\x97gavimosi arbatos ceremonija akimirk\xc4\x85.\n_START_SECTION_\nArbatos ceremonijos tipai\n_START_PARAGRAPH_\nKiekvienas arbatos ceremonijos veiksmas: kaip yra naudojamas virdulys, kaip nagrin\xc4\x97jamas arbatos duben\xc4\x97lis, kaip arbata yra \xc4\xafdedama \xc4\xaf arbatos duben\xc4\x97l\xc4\xaf \xe2\x80\x93 yra atliekamas pagal tam tikras proced\xc5\xabras ir technikas. Visi ritualai ir procesai, atliekami arbatos ceremonijos metu yra vadinami temae._NEWLINE_Yra daugyb\xc4\x97 temae stili\xc5\xb3, kurie priklauso nuo mokyklos, kurioje mok\xc4\x97si \xc5\xa1eimininkas, sezono, dalyvi\xc5\xb3 sud\xc4\x97ties ir susitikimo pob\xc5\xabd\xc5\xbeio, turim\xc5\xb3 \xc4\xafranki\xc5\xb3 bei daugyb\xc4\x97s kit\xc5\xb3 \xc4\xafmanom\xc5\xb3 faktori\xc5\xb3. Toliau pamin\xc4\x97ti vieni pagrindini\xc5\xb3 temae.\n_START_SECTION_\n\xc4\x8ciabako temae (\xe8\x8c\xb6\xe7\xae\xb1\xe6\x89\x8b\xe5\x89\x8dchabako)\n_START_PARAGRAPH_\n\xc5\xa0iuo stiliumi pagrindiniai \xc4\xafrankiai yra pa\xc5\xa1alinami ir pakei\xc4\x8diami specialia d\xc4\x97\xc5\xbeute, \xc5\xbeinoma kaip \xc4\x8diabako, kuris tiesiogiai ver\xc4\x8diamas kaip \xe2\x80\x9earbatos d\xc4\x97\xc5\xbeut\xc4\x97\xe2\x80\x9c. \xc5\xa0ioje d\xc4\x97\xc5\xbeut\xc4\x97je yra visi pagrindiniai arbatos ceremonijos \xc4\xafrankiai, kaip arbatos duben\xc4\x97liai, arbatos \xc5\xa1luotel\xc4\x97 (laikoma specialiame indelyje), arbatos samtelis, \xc5\xa1luost\xc4\x97, taip pat ma\xc5\xbea d\xc4\x97\xc5\xbeut\xc4\x97 arbatos ceremonijoje skanaujamiems saldumynams.  Visi \xc4\xafrankiai yra gerokai ma\xc5\xbeesni nei \xc4\xafprastai, kadangi \xc4\x8diabako ceremonija da\xc5\xbeniausiai vyksta atvirose erdv\xc4\x97se apie 35-40 minu\xc4\x8di\xc5\xb3.\n_START_SECTION_\nHakobi temae (\xe9\x81\x8b\xe3\x81\xb3\xe6\x89\x8b\xe5\x89\x8d)\n_START_PARAGRAPH_\nVisi \xc4\xafrankiai, naudojami ceremonijoje (net ir geriamo vandens indas) i\xc5\xa1skyrus kar\xc5\xa1to vandens virduliuk\xc4\x85 ir prikaistuv\xc4\xaf (jei \xc5\xbeidinys n\xc4\x97ra naudojamas ceremonijos metu) yra ceremonijos \xc5\xa1eimininko atne\xc5\xa1ami \xc4\xaf arbatos kambar\xc4\xaf jau ceremonijai prasid\xc4\x97jus. Kitose temae, visi \xc5\xa1ie \xc4\xafrankiai jau b\xc5\xabna paruo\xc5\xa1ti kambaryje prie\xc5\xa1 ateinant sve\xc4\x8diams.\n_START_SECTION_\nObon temae (\xe3\x81\x8a\xe7\x9b\x86\xe6\x89\x8b\xe5\x89\x8d)\n_START_PARAGRAPH_\nTai yra paprasta ceremonija ruo\xc5\xa1iant usu\xc4\x8dia. Arbatos duben\xc4\x97liai, \xc5\xa1luotel\xc4\x97, samtelis, \xc4\x8diakin ir arbatos d\xc4\x97\xc5\xbeut\xc4\x97 yra padedami ant pad\xc4\x97klo, o kar\xc5\xa1tas vanduo yra u\xc5\xbekai\xc4\x8diamas ant prikaistuvio virdulyje, vadinamame tetsubin. Da\xc5\xbeniausiai tai yra pirmasis metodas, kur\xc4\xaf i\xc5\xa1moksta studentai, besimokydami arbatos meno, kadangi jis yra pats papras\xc4\x8diausias, nereikalaujantis speciali\xc5\xb3 \xc4\xafranki\xc5\xb3 ir neu\xc5\xbeimantis daug laiko. \xc5\xa0i ceremonija nesunkiai gali b\xc5\xabti atliekama s\xc4\x97dint prie stalo ar lauke, naudojant termos\xc4\x85 ar tetsubin ir ne\xc5\xa1iojam\xc4\x85 prikaistuv\xc4\xaf.\n_START_SECTION_\nRjurei (\xe7\xab\x8b\xe7\xa4\xbc ry\xc5\xabrei)\n_START_PARAGRAPH_\n\xc5\xa0ioje ceremonijoje tiek \xc5\xa1eimininkas, tiek sve\xc4\x8diais s\xc4\x97di prie speciali\xc5\xb3 stal\xc5\xb3. \xc5\xa0i\xc4\x85 ceremonij\xc4\x85 galima atlikti beveik visur, netgi lauke. \xc5\xa0io stiliaus i\xc5\xa1skirtinumas, jog ceremonijos \xc5\xa1eimininkas pirm\xc4\x85 ir paskutin\xc4\xaf ceremonijoje atliekam\xc4\x85 \xc5\xbeingsn\xc4\xaf daro stov\xc4\x97damas. Da\xc5\xbeniausiai, atlikdamas \xc5\xa1i\xc4\x85 ceremonij\xc4\x85 jos \xc5\xa1eimininkas turi pagalbinink\xc4\x85, kuris s\xc4\x97di \xc5\xa1alia jo ir patraukia jo k\xc4\x97d\xc4\x99 ar speciali\xc4\x85 s\xc4\x97d\xc4\x97jimo pagalv\xc4\x99 kai jam reikia atsistoti ar gra\xc5\xbeina j\xc4\x85, prie\xc5\xa1 jam atsis\xc4\x97dant. Asistentas taip pat paduoda arbat\xc4\x85 bei saldumynus sve\xc4\x8diams. \xc5\xa0i ceremonija prad\xc4\x97ta praktikuoti Urasenke mokykloje rodant ceremonij\xc4\x85 sve\xc4\x8diams i\xc5\xa1 u\xc5\xbesienio, kuriems, kaip buvo manoma, buvo patogiau s\xc4\x97d\xc4\x97ti ant k\xc4\x97d\xc5\xbei\xc5\xb3.\n_START_SECTION_\nApranga\n_START_PARAGRAPH_\nDauguma judesi\xc5\xb3 arbatos ceremonijos metu susidar\xc4\x97 d\xc4\x97l kimono vilk\xc4\x97jimo. Studentai, kurie mokosi arbatos meno bent kelis m\xc4\x97nesius praktikuojasi su kimono tam, jog i\xc5\xa1mokt\xc5\xb3 taisyklingus gestus, v\xc4\x97liau gali praktikuotis d\xc4\x97v\xc4\x97dami paprastus, kasdienius drabu\xc5\xbeius._NEWLINE_Kai kurie arbatos ceremonijos judesiai yra sukurti atsi\xc5\xbevelgiant \xc4\xaf ilgas kimono rankoves \xe2\x80\x93 judesiai ir mostai apgalvoti taip, kad jos nemai\xc5\xa1yt\xc5\xb3 ceremonijai, nei\xc5\xa1sipurvint\xc5\xb3 ir neliest\xc5\xb3 \xc4\xafranki\xc5\xb3. Kiti judesiai leid\xc5\xbeia nepastebint sve\xc4\x8diams i\xc5\xa1tiesinti kimono ar hakama. \xc5\xa0ilkin\xc4\x97s fukusa \xc5\xa1luost\xc4\x97s yra sukurtos taip, kad paprastai gal\xc4\x97t\xc5\xb3 b\xc5\xabti suki\xc5\xa1amos ir i\xc5\xa1traukiamos i\xc5\xa1 obi juostos. Kai obi n\xc4\x97ra ri\xc5\xa1amas, jo vietoje tur\xc4\x97t\xc5\xb3 b\xc5\xabti \xc4\xafprastinis dir\xc5\xbeas tam, kad judesiai b\xc5\xabt\xc5\xb3 atlikti reikiamai. Kai\xc5\xa1i ir kiti ma\xc5\xbeesni \xc5\xa1ilkiniai audiniai, \xc5\xbeinomi kaip askobukusa (\xe5\xb0\x8f\xe8\xa2\xb1\xe7\xb4\x97) yra \xc4\xafdedami \xc4\xaf kimono priek\xc4\xaf kr\xc5\xabtin\xc4\x97s srityje, v\xc4\x97duokl\xc4\x97s tur\xc4\x97t\xc5\xb3 b\xc5\xabti \xc4\xafki\xc5\xa1tos \xc4\xaf ob\xc4\xaf. Kai vakarieti\xc5\xa1ka apranga yra d\xc4\x97vima, ceremonijos \xc5\xa1eimininkas tur\xc4\x97t\xc5\xb3 surasti kitas vietas \xc5\xa1iems daiktams pasl\xc4\x97pti drabu\xc5\xbeiuose. Kimono rankov\xc4\x97s taip pat yra naudojamos kaip ki\xc5\xa1en\xc4\x97s \xc4\xaf kurias gra\xc5\xbeiai yra sudedami kai\xc5\xa1i._NEWLINE_Oficialiomis progomis \xc5\xa1eimininkas \xe2\x80\x93 tiek vyras, tiek moteris \xe2\x80\x93 visada d\xc4\x97vi kimono. Sve\xc4\x8diai tur\xc4\x97t\xc5\xb3 taip pat d\xc4\x97v\xc4\x97ti kimono arba b\xc5\xabti apsireng\xc4\x99 oficialiu vakarieti\xc5\xa1ku stiliumi. Dauguma arbatos ceremonij\xc4\x85 praktikuojan\xc4\x8di\xc5\xb3 \xc5\xbemoni\xc5\xb3 turi bent po vien\xc4\x85 kimono \xe2\x80\x93 kai patys yra ceremonijos \xc5\xa1eimininkai, ir kit\xc4\x85 kimono \xe2\x80\x93 kai dalyvauja kaip sve\xc4\x8dias. Kimono ar oficiali\xc5\xb3 drabu\xc5\xbei\xc5\xb3 d\xc4\x97v\xc4\x97jimas arbatos ceremonijos metu tiek vyrams, tiek moterims yra b\xc5\xabtinas tam, kad nebla\xc5\xa1kyt\xc5\xb3 d\xc4\x97mesio nuo pagrindin\xc4\x97s veiklos._NEWLINE_Vyrai gali d\xc4\x97v\xc4\x97ti tik kimono arba kimono ir hakama (ilg\xc4\x85 praskirt\xc4\x85 arba nepraskirt\xc4\x85 sijon\xc4\x85, kuris yra dedamas ant kimono) kombinacij\xc4\x85. Kimono ir hakama kombinacija da\xc5\xbeniausiai yra d\xc4\x97vima oficialesn\xc4\x97se ceremonijose. Kai kurie gali \xc4\xafgauti teis\xc4\x99 d\xc4\x97v\xc4\x97ti kimono su d\xc5\xbeitoku (jittoku) \xc5\xa1varku vietoj hakama._NEWLINE_Moter\xc5\xb3 kimono priklauso nuo sezono ir pa\xc4\x8dio renginio, ta\xc4\x8diau jos negali d\xc4\x97v\xc4\x97ti hakamos ir av\xc4\x97ti ad\xc5\xbeitoku (ajittoku) arbatos ceremonijoje._NEWLINE_Kimono su pamu\xc5\xa1alu yra d\xc4\x97vimas tiek vyr\xc5\xb3, tiek moter\xc5\xb3 \xc5\xbeiemos metu, o be pamu\xc5\xa1alo \xe2\x80\x93 vasar\xc4\x85. Oficialiomis, i\xc5\xa1kilmingomis progomis yra d\xc4\x97vimas montsuki kimono (\xe7\xb4\x8b\xe4\xbb\x98\xe7\x9d\x80\xe7\x89\xa9) \xe2\x80\x93 kimono su 3-5 \xc5\xa1eimos herbais ant rankovi\xc5\xb3. Ir vyrai ir moterys arbatos ceremonijos metu avi tabi (specialias kojines, kurios atskiria nyk\xc5\xa1t\xc4\xaf nuo kit\xc5\xb3 pir\xc5\xa1t\xc5\xb3).\n_START_SECTION_\nArbatos kambarys\n_START_PARAGRAPH_\nArbatos ceremonijos metu, tradiciniai japoni\xc5\xa1ki tatami kilimai turi tam tikr\xc4\x85 reik\xc5\xa1m\xc4\x99. Pavyzd\xc5\xbeiui, nuo to, kaip jie yra sud\xc4\x97lioti arbatos g\xc4\x97rimo ceremonijos kambaryje priklauso kaip \xc5\xbemogus vaik\xc5\xa1\xc4\x8dios erdv\xc4\x97je, taip pat, kaip s\xc4\x97d\xc4\x97s jame._NEWLINE_Tatami kilimo naudojimas tur\xc4\x97jo \xc4\xaftakos arbatos ceremonijos pl\xc4\x97trai. Pavyzd\xc5\xbeiui, vaik\xc5\xa1tant tatami kilimu yra \xc4\xafprasta vilkti kojas, o tai \xc4\xafpareigoja eiti l\xc4\x97\xc4\x8diau, i\xc5\xa1laikyti sta\xc4\x8di\xc4\x85 laikysen\xc4\x85 bei eiti tyliai. Kadangi ceremonijos metu visi avi tabibatais, su kuriais eiti ant tatami kilimo yra labai slidu, taip pat d\xc4\x97vi kimono, kuris riboja \xc5\xbeingsnio dyd\xc4\xaf, kiekvienas turi susikaupti ir i\xc5\xa1laikyti pusiausvyr\xc4\x85, kas sukuria special\xc5\xb3 vaik\xc5\xa1\xc4\x8diojim\xc4\x85 arbatos ceremonijos metu. Taip pat yra negalima eiti per tatami kilimo sujungiam\xc4\x85sias dalis. To prie\xc5\xbeastis yra labai paprasta \xe2\x80\x93 tai gali pakenkti tatami kilimui ir suardyti balans\xc4\x85._NEWLINE_Tatami kilimo vieta arbatos kambariuose \xc5\xa1iek tiek skiriasi nuo \xc4\xafprastos pad\xc4\x97ties Japoni\xc5\xa1ko stiliaus kambariuose ir gali priklausyti nuo sezono, kada ceremonija yra rengiama. 4,5 tatami kilimo kambariuose, kilimai yra sudedami aplink centrin\xc4\xaf kilim\xc4\x85. Specialiai \xc4\xafrengti arbatos kambariai turi  \xc5\xbeidin\xc4\xaf grindyse, kuris yra naudojamas \xc5\xbeiem\xc4\x85, tod\xc4\x97l \xc5\xa1iuose kambariuose yra naudojami special\xc5\xabs tatami kilimai, kuriuose yra tam tikros ertm\xc4\x97s, suteikian\xc4\x8dios pri\xc4\x97jim\xc4\x85 prie \xc5\xbeidinio teikiamos \xc5\xa1ilumos. Remiantis tradicija, reikia vengti lipimo ant centrinio tatami kilimo, taip pat atsiremti ar pad\xc4\x97ti delnus ant jo, kadangi jis funkcionuoja kaip stalas: arbatos ceremonijos reikmenys, arbatos duben\xc4\x97liai yra sudedami ant jo. _NEWLINE_tam, kad b\xc5\xabt\xc5\xb3 i\xc5\xa1vengta u\xc5\xbelipimo ant centrinio kilimo, tenka eiti ratu kitais kilimais._NEWLINE_Kuomet nevaik\xc5\xa1toma, bet norima persikelti i\xc5\xa1 vienos tatami vietos \xc4\xaf kit\xc4\x85, reikia jud\xc4\x97ti seiza pozoje rankomis \xc4\xaf tatamikilim\xc4\x85 remiantis suspaustais kum\xc5\xa1\xc4\x8diais._NEWLINE_Arbatos kambaryje yra daugyb\xc4\x97 tikr\xc5\xb3 ir \xc4\xafsivaizduojam\xc5\xb3 linij\xc5\xb3. Jos yra skirtos nustatyti tiksli\xc4\x85 viet\xc4\x85, kurioje bus padedamos arbatos ceremonijai reikalingos priemon\xc4\x97s bei kitos procesui reikalingos dekoracijos. Tatami kilim\xc5\xb3 linijos, vadinams tatami-me padeda geriau orientuotis erdv\xc4\x97je ir nurodo vietas, kuriose tur\xc4\x97t\xc5\xb3 s\xc4\x97d\xc4\x97ti \xc5\xbemon\xc4\x97s._NEWLINE_Tatami kilimo patiesimas ant grindinio arbatos kambariuose padeda sukurti patogesn\xc4\xaf s\xc4\x97d\xc4\x97jim\xc4\x85 seiza pozoje. Tam tikrais met\xc5\xb3 periodais (da\xc5\xbeniausiai per nauj\xc5\xb3j\xc5\xb3 met\xc5\xb3 \xc5\xa1ventim\xc4\x85), pozicijos, kuriose turi s\xc4\x97d\xc4\x97ti \xc5\xbemon\xc4\x97s gali b\xc5\xabti padengiamos raudonu veltinio audiniu.'